What's Eating Gilbert Grape
<s>Što muči Gilberta Grapea je američki dramski film iz 1993. godine kojeg je režirao Lasse Hallström.</s><s>Glavni glumci su Johnny Depp, Juliette Lewis i Leonardo DiCaprio.</s><s>Peter Hedges je napisao scenarij, preuzeto iz njegovog istoimenog romana.</s><s>Film se snimao u Texasu, u gradovima Manor, Elgin i Lockhart.</s><s>Dobio je izuzetno dobre kritike, a često se navodi da je mladom DiCapriju, koji se pojavljuje u sporednoj ulozi, pomogao da postane velika hollywoodska zvijezda.</s>

<s>Radnja</s>

<s>Gilbert Grape (J. Depp) je mladić koji živi u prilično izoliranom mjestu od tek tisuću stanovnika, gdje se svi međusobno poznaju, pa tako prilično normalno prihvaćaju i njegovu neobičnu obitelj koja bi vjerojatno negdje drugdje bila potpuno izolirana.</s><s>Nakon očeva samoubojstva on zapravo preuzima njegovu ulogu.</s><s>Majka Bonnie, nekadašnja ljepotica sada je teška preko dvjesto kilograma i godinama nije izašla iz kuće, starija sestra je domaćica, a mlađa je tinejdžerica kojoj svi idu na živce.</s><s>Gilbert je jedini zaposlen - kao pomoćnik u trgovini kojoj ozbiljno konkurira novootvorena velika samoposluga, ali mu je glavna briga mlađi brat - retardirani Arnie (L. DiCaprio) kojeg svuda vodi sa sobom i mora paziti na njega, tako da se stresa ne rješava niti u trenucima kratkih erotskih susreta s udatom Betty (M. Steenburgen).</s><s>Iako ga sve to muči, njegova dobrota, toplina i odgovornost prema obvezama uspijevali bi beskonačno održavati jednaku situaciju, da se u mjestu zbog kvara na motoru kuće na kotačima ne zaustavi zgodna djevojka Becky (J. Lewis) koja na odmoru putuje s bakom širom SAD-a.</s><s>Ona u osobama koje sreće traži prvenstveno ljudske kvalitete, pa joj je drag i Arnie, a zaljubljuje se u Gilberta koji se u početku boji uzvratiti osjećaje zbog straha da neće takvu vezu moći uskladiti sa svojim mnogobrojnim obvezama...</s>

<s>Uloge 
 Johnny Depp kao Gilbert Grape
 Juliette Lewis kao Becky
 Leonardo DiCaprio kao Arnie Grape
 Mary Steenburgen kao Betty Carver
 Darlene Cates kao Bonnie Grape
 Laura Harrington kao Amy Grape
 Mary Kate Schellhardt kao Ellen Grape
 Kevin Tighe kao Ken Craver
 John C. Reilly kao Tucker Van Dyke
 Crispin Glover kao Bobby McBurney
 Penelope Branning kao Beckyenina baka</s>

<s>Objavljivanje filma 
Film je objavljen 17. prosinca 1993., a u svijetu je izašao 4. ožujka 1994. godine.</s><s>Svijetska zarada je bila 2.104.938 dolara tijekom prvog vikenda.</s><s>Sveukupna zarada bila je 10.032.765 dolara.</s>

<s>Nagrade 
Nominacije:
 Oskar za najboljeg glumca u sporednoj ulozi: Leonardo DiCaprio
 Zlatni globus za najboljeg glumca u sporednoj ulozi: Leonardo DiCaprio
Osvojene:
 CFCA nagrada za najviše obećavajućeg glumca: Leonardo DiCaprio
 Guild Film Award - Silver za najbolji strani film: Lasse Hallström 
 Golden Aphrodite: Lasse Hallström 
 NBR nagrada za najboljeg sporednog glumca: Leonardo DiCaprio
 NSFC nagrada 2. mjesto za najboljeg sporednog glumca: Leonardo DiCaprio</s>

<s>Izvori</s>

<s>Vanjske veze</s>

<s>Američki filmovi
Dramski filmovi
Authority control 2</s>

